b"\n_START_ARTICLE_\nMol\xc3\xad de Brama-sacs\n_START_SECTION_\nDescripci\xc3\xb3\n_START_PARAGRAPH_\nOrigin\xc3\xa0riament, el mol\xc3\xad de planta quadrada i murs paredats s'aprofitava del cabal del Torrent de Bastanist._NEWLINE_Com a conseq\xc3\xbc\xc3\xa8ncia de la modificaci\xc3\xb3 del tra\xc3\xa7at del cam\xc3\xad, aquest separa actualment la part de l'habitatge original, de la part on hi havia les moles._NEWLINE_Es conserva una bassa per sobre de l'habitatge, que havia fet les funcions de provisi\xc3\xb3 d'aigua per a les rodes del mol\xc3\xad. Actualment est\xc3\xa0 molt restaurada i no s'hi observa cap element original. S\xc3\xad que es continua veient la s\xc3\xa9quia que condu\xc3\xafa l'aigua des del torrent fins al mol\xc3\xad. Tant la captaci\xc3\xb3 com la conducci\xc3\xb3 de la s\xc3\xa9quia han patit diverses modificacions i reconstruccions recents, coincidint amb la rehabilitaci\xc3\xb3 de l'edifici.\n_START_SECTION_\nHist\xc3\xb2ria\n_START_PARAGRAPH_\nSegons una placa informativa a la mateixa casa, fou constru\xc3\xafda l'any 1700 aproximadament. Fou utilitzada fins a l'any 1931, i abandonada posteriorment, fins a arribar a l'estat de ru\xc3\xafna que descriu l'actualitzaci\xc3\xb3 de 1991. L'any 1995 l'edifici fou totalment reconstru\xc3\xaft, i actualment s'utilitza com a allotjament rural i restaurant."